[เสียงดนตรี]
(คุณครูชลธิชา) ชั้นประถมศึกษาปีที่ 5
บทที่ 2 ชิม ชอป แชะ
ในตอนที่มีชื่อว่าอีเมลถึงคุณย่า
เรื่องราวในบทเรียน
*เริ่มจากคุณพ่อคุณแม่ไม่มีเวลาว่าง
แต่โป้งกับก้อยอยากจะไปเที่ยว
จึงจะส่งจดหมายอีเล็กทรอนิกส์
*หรืออีเมลไปหาคุณย่า
เพื่อให้คุณย่าพาไปเที่ยว
ว่าแต่เด็ก ๆ รู้จักอีเมลกันหรือเปล่าคะ
อีเมล คือ การเขียนจดหมายรูปแบบหนึ่ง
ไม่ใช่ซองจดหมายแบบนี้นะคะ
เดี๋ยวเราไปทำความรู้จักอีเมลกันค่ะ
จุดประสงค์การเรียนรู้
เขียนอีเมลเพื่อติดต่อสื่อสาร
ปกติถ้านักเรียนต้องการคุยกับเพื่อน
*จะสามารถติดต่อสื่อสารได้โดยวิธีการใดบ้างคะ
นักเรียนสามารถกด Pause เพื่อทำกิจกรรม
หรือกด Play เพื่อเรียนต่อได้นะคะ
เก่งมาก ๆ ค่ะ
เราสามารถติดต่อสื่อสารกับเพื่อน
*ด้วยการส่งจดหมาย
ใช้โทรศัพท์มือถือ
หรือติดต่อผ่านอินเทอร์เน็ต
โดยใช้สื่อสังคมออนไลน์
*ผ่านสมาร์ตโฟน แท็ปเลต หรือ Notebook ค่ะ
การติดต่อสื่อสารผ่านอินเทอร์เน็ต
เช่น การติดต่อสื่อสารผ่านอีเมล
ซึ่งจะทำให้เราติดต่อสื่อสารกัน
*ได้อย่างรวดเร็วนะคะ
อีเมลเป็นการเขียนจดหมายรูปแบบหนึ่ง
ผ่านบริการรับส่งจดหมายบนเครือข่าย
โดยผู้ใช้จะต้องมีที่อยู่อีเมล
ซึ่งเปรียบเสมือนเลขที่บ้าน
ใช้ในการรับส่งจดหมายค่ะ
เมื่อโป้งและก้อย
*จะเขียนอีเมลเพื่อชวนคุณย่าไปเที่ยวตลาดน้ำ
ก็จะต้องทราบอีเมลของคุณย่าก่อน
โดยที่อยู่ของอีเมลมีส่วนประกอบ 3 ส่วน ดังนี้ค่ะ
ส่วนที่ 1 ส่วนของชื่อผู้ใช้
*ในตัวอย่าง ก็คือ Grandma
ส่วนที่ 2 เครื่องหมาย @
*หรือเรียกว่า "แอทไซน์"
และส่วนที่ 3 ชื่อผู้ให้บริการอีเมล
ในตัวอย่าง ก็คือ pongkoiim.com ค่ะ
ก่อนที่จะเขียนอีเมล
มาทำความรู้จัก
*กับส่วนประกอบของโปรแกรมอีเมลกันนะคะ
ช่องแรกมีไว้สำหรับใส่ที่อยู่อีเมลของผู้รับ
ช่องถัดมา คือ ชื่อเรื่องที่ต้องการจะส่ง
และที่ว่างตรงกลาง
*มีไว้สำหรับพิมพ์เนื้อหาหรือข้อความจดหมาย
ต่อมาเป็นปุ่มแนบไฟล์
และที่สำคัญ ก็คือปุ่มกดส่งนะคะ
เพราะถ้าเราไม่กดปุ่มนี้
*จดหมายจะไม่ถูกส่งออกไปหาผู้รับค่ะ
ว้าว น่าสนุกมาก ๆ เลยใช่ไหมคะ
มาช่วยโป้งเขียนจดหมายถึงคุณย่ากันเถอะ
แต่ เอ๊ ในจดหมายนี้เหมือนว่าจะขาดอะไรไป
นักเรียนมาช่วยคุณครูคิดหน่อยสิคะ
*ว่าจดหมายของโป้งยังขาดส่วนไหนบ้าง
นักเรียนสามารถกด Pause เพื่อทำกิจกรรม
และกด Play เพื่อเรียนต่อได้นะคะ
ดู ๆ แล้วคุณครูว่าขาดไปหลายอย่างเลยค่ะ
เดี๋ยวเราไปดู
*เรื่องการใช้งานอีเมลที่ถูกต้องกันก่อนดีกว่านะคะ
การใช้งานอีเมลที่ถูกต้อง
1. เราต้องกดสร้างอีเมลกันก่อน
2. เราต้องพิมพ์ที่อยู่ของอีเมล
*ว่าเราต้องการส่งหาใคร
3. พิมพ์ชื่อเรื่องที่ต้องการส่ง
โดยชื่อเรื่องเป็นการบอกใจความ
*ของเรื่องที่ต้องการจะส่งแบบสั่น ๆ
4. พิมพ์เนื้อหาข้อความจดหมาย
โดยจะต้องมีคำขึ้นต้นและคำลงท้ายด้วยนะคะ
จะได้ทราบว่าเราจะส่งถึงใคร
*และใครจะเป็นผู้ส่งไปค่ะ
5. ถ้าต้องการส่งรูป
*สามารถกดแนบไฟล์แล้วเลือกรูปที่ต้องการส่ง
กด OK
และขั้นตอนสุดท้าย
*เมื่อเราตรวจสอบความเรียบร้อยของอีเมลแล้ว
เราจะคลิกปุ่มส่งหรือปุ่ม Send
เพื่อส่งอีเมลไปหาผู้รับกันค่ะ
การตอบกลับอีเมล
เมื่อได้รับอีเมลแล้ว
ผู้รับจะตอบกลับอีเมลโดยมีให้เลือก 2 แบบนะคะ
คือ Reply และ Reply All
ต้องใช้กันอย่างระมัดระวังนะคะ
โดย Reply คือ การตอบอีเมลกลับไปยังผู้ส่ง
และปรากฏเนื้อหาในอีเมลฉบับเดิมด้วย
ส่วน Reply All
*จะเป็นการตอบอีเมลกลับไปยังผู้ส่ง
และบุคคลอื่นที่ปรากฏอยู่ในรายชื่ออีเมลฉบับนี้
ถ้าอีเมลฉบับนั้นส่งถึงผู้รับหลายคนค่ะ
และอย่าลืมว่าเราต้องทบทวน
*รายละเอียดเนื้อหากับผู้รับให้ชัดเจน
เพื่อความเข้าใจที่ตรงกันนะคะ
โปรแกรมอีเมลจะมีหลายโปรแกรม
นักเรียนสามารถเลือกได้ตามความชอบ
*หรือตามความสนใจได้เลยนะคะ
อาทิเช่น Microsoft Outlook
Yahoo
หรือว่า Gmail เป็นต้นค่ะ
ประโยชน์ของอีเมล
1. ติดต่อสื่อสารได้อย่างรวดเร็ว
และ 2. สามารถทำงานร่วมกันได้อย่างสะดวกค่ะ
มาถึงในช่วงชวนคิด
ให้นักเรียนกด Pause เพื่อลองไปเขียนอีเมล
อาจเขียนถึงคุณครู
ญาติผู้ใหญ่
เพื่อน
หรือบุคคลอื่น ๆ
เมื่อเขียนเสร็จแล้วกด Play ได้เลยนะคะ
เป็นอย่างไรบ้างคะ
เสร็จกันแล้วใช่ไหมเอ่ย
เราไปดูชวนคิดข้อที่ 2 กันต่อค่ะ
ในข้อนี้คุณครูอยากให้นักเรียนช่วยกัน
*พิจารณาส่วนประกอบของอีเมลนี้
ว่ามีส่วนใดควรแก้ไข
และควรแก้ไขอย่างไรบ้างค่ะ
นักเรียนสามารถด Pause เพื่อทำกิจกรรม
หรือกด Play เพื่อเรียนต่อได้นะคะ
เก่งมาก ๆ ค่ะนักเรียน
ในเมลนี้เรายังขาดชื่อเรื่องค่ะ
เราควรใส่ให้ชัดเจน
เช่น เรื่องขออนุญาตลาโรงเรียน
และในส่วนเนื้อหา
ความชัดเจนของจดหมายยังไม่สมบูรณ์
เพราะยังขาดคำขึ้นต้น
คำลงท้าย
การระบุชื่อผู้ส่ง
และรายละเอียดของเนื้อหาการลายังไม่ชัดเจน
นักเรียนควรลองแก้ไขอีเมลให้ถูกต้อง
และตรวจสอบก่อนส่งกันนะคะ
ชวนคิดในกิจกรรมที่ 3
นักเรียนลองบอกส่วนประกอบของอีเมล
โดยการเติมตัวเลขที่ถูกต้องกันนะคะ
นักเรียนสามารถกด Pause เพื่อทำกิจกรรม
และกด Play เพื่อเรียนต่อได้นะคะ
ทำเสร็จแล้วใช่ไหมเอ่ย
คุณครูจะเฉลยให้นะคะ
1. ค่ะ ระบุอีเมลผู้รับ
2. ระบุชื่อเรื่อง
3. พิมพ์เนื้อความ
และ 4. แนบไฟล์เอกสารค่ะ
ถูกทุกข้อเลยใช่ไหมคะนักเรียน
สุดยอดมาก ๆ เลยค่ะ
สรุปสิ่งที่เราได้เรียนรู้กันในวันนี้นะคะ
วันนี้เรารู้จักส่วนประกอบของอีเมล
เช่น ที่อยู่ของอีเมล
ที่อยู่ของผู้รับ
ชื่อเรื่อง
ข้อความจดหมาย
ปุ่มแนบไฟล์
ปุ่มส่ง
และเรายังได้เรียนรู้อีก
*ว่าข้อความในอีเมลจะประกอบไปด้วยคำขึ้นต้น
รายละเอียด
คำลงท้าย
ซึ่งในรายละเอียดควรจะบอกวัตถุประสงค์
และให้ข้อมูลอื่น ๆ เพิ่มเติมตามความเหมาะสม
โดยต้องให้มีความชัดเจน
*และใช้ภาษาที่เข้าใจตรงกัน
การเขียนชื่อเรื่องอีเมล
เป็นการสรุปสาระสำคัญของจดหมาย
ควรใช้คำที่สั้น กระชับ
เพื่อบอกวัตถุประสงค์ของจดหมายให้ชัดเจน
การแนบไฟล์หรือ Attachments
เป็นการส่งไฟล์ไปกับอีเมล
และก่อนส่ง
*นักเรียนจะต้องตรวจสอบดูความเรียบร้อย
เพื่อให้แน่ใจว่ารายละเอียดอีเมลของนักเรียน
*มีความชัดเจนและครบถ้วน
และการใช้อีเมลเป็นการติดต่อสื่อสาร
และทำงานร่วมกัน
*ที่ทำให้เรามีความสะดวกมากยิ่งขึ้นค่ะ
อีเมลมีประโยชน์มาก ๆ เลยใช่ไหมคะนักเรียน
ถ้าใครมีอีเมลแล้ว
*ก็อย่าลืมนำไปใช้ให้เกิดประโยชน์นะคะ
หรือจะลองเขียนจดหมายมาหาคุณครู
*เพื่อปรึกษาเนื้อหาก็ได้นะคะ
แล้วพบกันใหม่ในตอนต่อไป
บ๊ายบายค่ะ
[เสียงดนตรี]